Ministerstvo financií SR v spolupráci s Ministerstvom výstavby regionálneho rozvoja SR

Usmernenie č.:      9/2006/SOMF  

Vecné zameranie:  Usmernenie ku kurzovým rozdielom na úrovni konečných prijímateľov/príjemcov 
   pomoci v rámci finančného riadenia štrukturálnych fondov

Vydáva:                   Sekcia európskych záležitostí v spolupráci so sekciou daňovou a colnou a sekciou  stratégie rozvoja regiónov MVRR SR 

Určené pre:            platobný orgán, riadiace orgány, sprostredkovateľské orgány pod    
                                 riadiacim orgánom, platobné jednotky, útvary následnej finančnej kontroly ministerstiev a PPA, útvary vnútorného auditu a Najvyšší kontrolný úrad

Počet príloh:           

Dátum vydania:      1. 8. 2006

Dátum platnosti:    1.4.2004

Informácia o zmenách :   

Schválil:                                     

Za Ministerstvo financií SR:

...............................................                                      ...............................................
Ing. Mária Kompišová                                                   Ing. Adrián Belánik
   generálna riaditeľka                                                       generálny riaditeľ
sekcie európskych záležitostí                                         sekcia daňová a colná

Za Ministerstvo výstavby a regionálneho rozvoja SR:

...............................................                                     
 Ing. Vladimíra Olleová
generálna riaditeľka                                                       
                                                           sekcie stratégie rozvoja regiónov                                         

	

Usmernenie ku kurzovým rozdielom na úrovni konečných prijímateľov/príjemcov pomoci v rámci finančného riadenia štrukturálnych fondov
V rámci finančného riadenia štrukturálnych fondov je problematika kurzových rozdielov riešená príslušným ustanovením nariadenia EK (ES) č. 448/2004 z 10. marca 2004, ktorým sa mení a dopĺňa nariadenie (ES) 
č. 1685/2000 ustanovujúce podrobné pravidlá pre implementáciu nariadenia Rady (ES) č. 1260/1999 pokiaľ ide o oprávnenosť výdavkov pre činnosti spolufinancované štrukturálnymi fondami a ktorým sa ruší nariadenie (ES) 
č. 1145/2003 v rámci pravidla č. 3. Finančné a ostatné poplatky a výdavky za právne služby – bod  1. Finančné poplatky: „Debetný úrok (iný ako sú výdavky na úrokové dotácie na zníženie nákladov na pôžičky na podnikanie podľa schválenej schémy  štátnej pomoci), poplatky za finančné transakcie, devízové poplatky a kurzové straty a ostatné čisto finančné výdavky nie sú oprávnené  na spolufinancovanie zo štrukturálnych fondov.“

Ministerstvo financií SR v spolupráci s Ministerstvom výstavby a regionálneho rozvoja SR vydáva usmernenie z dôvodu uplatňovania jednotnej metodiky k výkladu pravidla č. 3 Finančné a ostatné poplatky a výdavky za právne služby nariadenia EK č. 448/2004 a súvisiacich postupov subjektov zapojených do implementácie štrukturálnych fondov (platobný orgán, riadiace orgány, sprostredkovateľské orgány pod riadiacim orgánom, platobné jednotky, útvary následnej finančnej kontroly ministerstiev a PPA a útvary vnútorného auditu) vo vzťahu k problematike uplatňovania kurzovej straty na úrovni konečných prijímateľov/príjemcov pomoci v súlade s národnou legislatívou, najmä zákonom č. 431/2002 Z. z. o účtovníctve v znení neskorších predpisov a Koncepciou systému finančného riadenia štrukturálnych fondov. Zároveň predmetné usmernenie vysvetľuje príslušné ustanovenie zmluvy o poskytnutí nenávratného finančného príspevku v článku 6 Účet prijímateľa/príjemcu a rovnako relevantné znenie Koncepcie systému finančného riadenia štrukturálnych fondov v časti 4. 7. Systém účtov, a to aj s retroaktívnou účinnosťou.
     
Podľa požiadaviek nariadení ES, národných pravidiel Slovenskej republiky ako aj v zmysle metodiky stanovenej Koncepciou systému finančného riadenia štrukturálnych fondov platia pre programové obdobie 2004 – 2006 vo vzťahu k finančnému riadeniu štrukturálnych fondov tieto základné východiská:

•	Finančný plán a rozhodnutie EK k príslušnému programovému dokumentu sú uvedené v mene EUR;
•	Žiadosti o priebežnú a záverečnú platbu za príslušný programový dokument sa predkladajú na EK v mene EUR;
•	Výkaz výdavkov dokladajúci príslušnú žiadosť o priebežnú a záverečnú platbu za programový dokument sa predkladá na EK v mene EUR;
•	Zmluvy o poskytnutí nenávratného finančného príspevku sa uzatvárajú v mene SKK;
•	Platby konečnému prijímateľovi/príjemcovi pomoci sa realizujú v mene SKK;
•	Konečný prijímateľ/príjemca pomoci môže uhrádzať výdavky spojené s projektom v inej mene ako SKK,  príslušné účtovné doklady vystavené dodávateľom v cudzej mene sú platobnou jednotkou preplácané formou refundácie v SKK.

V rámci finančného riadenia štrukturálnych fondov podľa nastavenia finančných tokov na národnej úrovni môžu vznikať kurzové straty na viacerých úrovniach a v rôznych špecifických prípadoch. Nariadenie EK č. 2004/448/ES bližšie nešpecifikuje, ktoré kurzové straty považuje ako neoprávnené na spolufinancovanie zo štrukturálnych fondov, resp. legislatíva ES stanovuje použitie kurzu pre účely  kurzových prepočtov v rámci ustanovenia nariadenia Komisie č. 2000/643/ES o opatreniach pre používanie EURO pre účely rozpočtového riadenia štrukturálnych fondov, ktoré na národnej úrovni zodpovedajú kurzovým prepočtom realizovaným na úrovni platobného orgánu pre štrukturálne fondy.

A. Na úrovni platobného orgánu pre štrukturálne fondy vznikajú kurzové rozdiely v momente:

I. Prevodu finančných prostriedkov z mimorozpočtového účtu platobného orgánu pre štrukturálne fondy na príjmový účet platobnej jednotky
Platobná jednotka predkladá dvakrát mesačne platobnému orgánu pre štrukturálne fondy súhrnnú žiadosť o platbu na schválenie. Po schválení súhrnnej žiadosti o platbu platobný orgán pre štrukturálne fondy prevedie zo svojho mimorozpočtového účtu vedeného v mene EUR finančné prostriedky na účet platobnej jednotky formou platobného príkazu vystaveného v SKK s použitím príslušného mesačného kurzu ECB. Zároveň Štátna pokladnica vyjadrí čiastku uvedenú na platobnom príkaze v mene EUR podľa príslušného kurzu Štátnej pokladnice platného v deň prevodu.
Kurzové rozdiely, ktoré vznikli pri úhrade súhrnných žiadostí o platbu sú vyrovnávané v prospech/na ťarchu vyrovnávacieho účtu pre príslušný štrukturálny fond zo štátneho rozpočtu. Kurzové straty, ktoré vznikli pri úhrade súhrnných žiadostí o platbu nie sú oprávnené. 

II. Prevodu neoprávnene použitých alebo zadržaných finančných prostriedkov z účtu konečného prijímateľa/príjemcu pomoci, resp. z mimorozpočtového účtu pre nezrovnalosti a vrátené finančné prostriedky 
V súlade s článkom 12 (1) a (2) nariadenia Európskej komisie č. 2035/2005/ES  je SR povinná v rámci pravidelných štvrťročných správ o nezrovnalostiach predkladaných na OLAF na Európsku komisiu hlásiť nezrovnalosti, ktorých dopad na rozpočet Európskych spoločenstiev je vyšší ako 10 000 EUR. Zároveň je SR povinná zohľadniť  zistené nezrovnalosti s finančným dopadom v žiadosti o platbu na EK. Členské štáty, ktoré ku dňu zistenia nezrovnalosti neprijali EUR ako menu, musia konvertovať čiastky dotknutých výdavkov z národnej meny na euro. Táto čiastka bude konvertovaná na EUR s použitím mesačného kurzu ECB v mesiaci, v ktorom bol alebo by bol výdavok zaevidovaný v účtovníctve platobného orgánu, resp. boli finančné prostriedky zodpovedajúce výdavku odpísané z účtu platobného orgánu. 
Kurzové rozdiely, ktoré vznikli pri prevode neoprávnene použitých alebo zadržaných finančných prostriedkov z účtu konečného prijímateľa/príjemcu pomoci, resp. z mimorozpočtového účtu pre nezrovnalosti a vrátené finančné prostriedky sú vyrovnávané v prospech/na ťarchu vyrovnávacieho účtu pre príslušný štrukturálny fond zo štátneho rozpočtu. Kurzové straty, ktoré vznikli pri prevode neoprávnene použitých alebo zadržaných finančných prostriedkov z účtu konečného prijímateľa/príjemcu pomoci, resp. z mimorozpočtového účtu pre nezrovnalosti a vrátené finančné prostriedky nie sú oprávnené. 

B. Na úrovni konečného prijímateľa/príjemcu pomoci vznikajú kurzové rozdiely v prípade, že konečný prijímateľ/príjemca pomoci uhrádza výdavky spojené s projektom v inej mene ako SKK.

V prípade, že konečný prijímateľ/príjemca pomoci uhrádza výdavky spojené s projektom v inej mene ako SKK, príslušné účtovné doklady vystavené dodávateľom v cudzej mene sú platobnou jednotkou preplácané formou refundácie v SKK. Prípadné kurzové rozdiely vzniknuté v dôsledku prevodu z tohto účtu znáša konečný prijímateľ/príjemca pomoci.

Pri použití výmenného kurzu pre potreby prepočtu sumy výdavkov uhrádzaných konečným prijímateľom/príjemcom pomoci v cudzej mene je potrebné postupovať v súlade s § 24 zákona č. 431/2002 Z. z. o účtovníctve v znení neskorších predpisov.
V súlade s vyššie uvedeným konečný prijímateľ/príjemca pomoci:
•	pri prevode peňažných prostriedkov v cudzej mene zo svojho účtu zriadeného v slovenskej mene na účet dodávateľa zriadeného v cudzej mene použije kurz banky platný v deň odpísania prostriedkov z účtu konečného prijímateľa/príjemcu pomoci, t. z. v deň uskutočnenia účtovného prípadu. Týmto kurzom prepočítaný výdavok na slovenskú menu, uhradený dodávateľovi, zahrnie do žiadosti o priebežnú platbu,
•	pri prevode peňažných prostriedkov v cudzej mene zo svojho účtu zriadeného v cudzej mene na účet dodávateľa zriadeného v cudzej mene použije kurz Národnej banky Slovenska platný v deň uskutočnenia účtovného prípadu. Týmto kurzom prepočítaný výdavok na slovenskú menu, uhradený dodávateľovi, zahrnie do žiadosti o priebežnú platbu.

I. Príklad kurzovej straty ako neoprávneného výdavku:
Kurzová strata na úrovni konečného prijímateľa/príjemcu pomoci – kurzová strata medzi poskytnutým bankovým úverom v cudzej mene konečnému prijímateľovi a úhradou výdavku zahraničnému dodávateľovi (platbou záväzku) 
Kurzová strata na úrovni konečného prijímateľa/príjemcu pomoci vznikajúca medzi poskytnutým bankovým úverom v cudzej mene a úhradou výdavku zahraničnému dodávateľovi (platby záväzku) je neoprávnený výdavok z hľadiska sledovania splnenia podmienok oprávnenosti výdavku deklarovaného konečným prijímateľom/príjemcom pomoci (ďalej viď príklad).

II. Príklad kurzovej straty, ktorá nie je určujúca pre stanovenie výšky oprávneného výdavku v zmysle nariadenia EK č. 2004/448/ES, nakoľko konečnému prijímateľovi/príjemcovi pomoci sú vyplatené prostriedky v súlade so zmluvou o poskytnutí nenávratného finančného príspevku.  
Kurzová strata na úrovni konečného prijímateľa/príjemcu pomoci – kurzový rozdiel medzi zaúčtovaním záväzku a platbou záväzku zahraničnému dodávateľovi 

Kurzová strata vznikajúca na úrovni konečného prijímateľa/príjemcu pomoci medzi dňom zaúčtovania záväzku v účtovníctve konečného prijímateľa/príjemcu pomoci a dňom zaúčtovania platby záväzku zahraničnému dodávateľovi je irelevantná z hľadiska splnenia podmienok oprávnenosti pre stanovenie výšky výdavku deklarovaného konečným prijímateľom/príjemcom pomoci. 

V zmysle oficiálneho stanoviska EK zaslaného listom č. REGIO E.4 JF/reb D(2006) 540188k predmetnej problematike ako aj v zmysle nariadenia EK č. 2004/448/ES – pravidlo č. 1 Skutočne vyplatené výdavky a pravidlo 
č. 3: Finančné a ostatné poplatky a výdavky za právne služby konečný prijímateľ/príjemca pomoci vždy deklaruje v žiadosti o platbu výdavky skutočne vyplatené dodávateľovi, t.j. výdavky zodpovedajúce sume platby záväzku v SKK v súlade s bankovým výpisom. Konečný prijímateľ/príjemca pomoci nikdy nedeklaruje výdavky zodpovedajúce sume zaúčtovania záväzku v SKK. Konečný prijímateľ v tomto zmysle postupuje v súlade so stanovenou metodikou v Koncepcii systému finančného riadenia štrukturálnych fondov - prepočítanú sumu platby záväzku na slovenskú menu, uhradenú dodávateľovi, zahrnie do žiadosti o priebežnú platbu. 

V zmysle čl. 32 nariadenia Rady č. 1999/1260/ES výdavky, ktoré členský štát zahrnuje do priebežnej alebo záverečnej platby na EK musia zodpovedať platbám realizovaným konečnými prijímateľmi/príjemcami pomoci, teda  výdavkom skutočne vyplateným. 

III. Príklad nákupu dlhodobého hmotného majetku od zahraničného dodávateľa v hodnote 1 000,- EUR

Popis účtovného prípadu u KP/PP		   	EUR		SKK		MD	     	D

1.	Zaúčtovanie poskytnutého dlhodobého bankového úveru v cudzej mene na základe výpisu z bankového účtu
(kurz EUR/SKK = 42, 000)			1 000,-		42 000,-		221/A		461

2.	Zaúčtovanie záväzku voči zahraničnému dodávateľovi na základe predloženého účtovného dokladu vystaveného dodávateľom v cudzej mene 
(kurz EUR/SKK = 40, 500)			1 000,-		40 500,-		04X/		321

3.	Zaúčtovanie úhrady záväzku voči  dodávateľovi na základe účtovného dokladu – výpisu z bankového účtu v SKK
(kurz EUR/SKK = 41, 000)		1 000,-		41 000,- 		321		221/A

4.	Zaúčtovanie nároku na úhradu nákupu dlhodobého hmotného majetku na základe podpísanej zmluvy o poskytnutí nenávratného finančného príspevku. Suma zodpovedajúca úhrade záväzku nepresiahla sumu nároku vyčíslenú v zmluve o poskytnutí nenávratného finančného príspevku. 
(kurz EUR/SKK = 41)				1 000,-		41 000,- 		346		381

1. Kurzová strata medzi platbou záväzku zahraničnému dodávateľovi a  bankovým úverom poskytnutým bankou v cudzej mene vo výške 1 000,- Sk (viď bod 1. a 3. príkladu) je neoprávnený výdavok z hľadiska sledovania splnenia podmienok oprávnenosti výdavku deklarovaného konečným prijímateľom/príjemcom pomoci. Konečná výška nenávratného finančného príspevku sa určí na základe skutočne vynaložených, odôvodnených a riadne preukázaných výdavkov, ktoré súvisia s realizáciou projektu a zároveň schválená výška nenávratného finančného príspevku v zmluve o poskytnutí nenávratného finančného príspevku z titulu tejto kurzovej straty nesmie byť prekročená a znáša ju konečný prijímateľ/prijímateľ pomoci.  

2. Kurzová strata medzi zaúčtovaním záväzku a platbou záväzku dodávateľovi vo výške 500,- Sk (viď bod 2. a 3. príkladu) nie je určujúca pre stanovenie výšky oprávneného výdavku v zmysle nariadenia EK č. 2004/448/ES, nakoľko konečnému prijímateľovi/príjemcovi pomoci sú vyplatené finančné prostriedky v súlade so zmluvou o poskytnutí nenávratného finančného príspevku, t.j. výdavky skutočne realizované. Konečný prijímateľ/príjemca pomoci prepočítanú sumu platby záväzku na slovenskú menu, t.j. 41 000,- Sk deklaruje v žiadosti o priebežnú platbu v súlade so zmluvou o poskytnutí nenávratného finančného príspevku.